***Мӕ урзон Ногхъӕу***

***Ис бирӕ хъӕутӕ ӕмӕ ,взӕгтӕ,***

***Фӕлӕ мӕнӕн дӕуӕй аджындӕр нӕй,***

***Мӕ уарзон Ногхъӕу, кал ӕдзух цӕхӕртӕ,***

***Дӕуӕй рӕсугъддӕр ацы зӕххыл нӕй.***

***Дӕ адӕм сты зӕрдӕхӕлар ,мӕ кадджын,***

***Сты ахуыргонд ӕмӕ дын кӕнынц кад.***

***Уадз уӕнт дӕуӕн дӕ цӕрджытӕ бӕркадджын.***

***Уадз ма зонӕд ӕнус бонты ӕкъард.***

***О, Стыр Хуыцау, бӕрзондӕй нӕм ӕркӕс,***

***Ӕмӕ дӕ хӕрзтӕй хайджын фӕкӕн мах дӕр.***

***Мӕ адӕмӕн ды царды цин ӕрхӕсс,***

***Нӕ фыдбылызтӕ махӕн фӕкӕн къаддӕр.***

***О, Лӕгты дзуар, фӕндӕгтыл хъахъӕн мах,***

***Фыдбылызтӕй нын хъахъӕн ды нӕ адӕм.***

***Ды халын ма бауадз нӕ фыдӕлты гӕнах,***

***Бынат нӕ царды мауал уӕд ӕнкъардӕн.***

***О, Мады-Майрӕм баххуыс кӕн ды дӕр,***

***Дӕ хорзӕхтӕ нӕ сылыстӕгтӕн байуар.***

***Нӕртон гуырдтӕ куыд кӕной нӕм фылдӕр,***

***Стӕй сын уӕд ӕнӕниздзинад райуыр.***

***О, Иры зӕд! Дӕуӕй ныр курын ӕз,***

***Мӕ уарзон Ирыл цины бон скӕнӕд.***

***Мӕ Ногхъӕуӕн ды хурбонтӕ ӕрхӕсс,***

***Ӕмӕ мӕ куывд мӕ адӕмыл ӕрцӕуӕд!***

***БЕККУЫЗАРТЫ Гаянэ Русланы чызг***

***Ногхъӕу***